{{htmlmetatags>metatag-robots=(index,follow) 
metatag-keywords=(Terveydenhuolto, julkinen sektori, yksityistäminen) 
metatag-description=(Tutkimusnäyttöä ja argumentteja sekatalouden puolesta.)
metatag-media-og:image=()
metatag-og:description=()
metatag-og:any=()
}}

====== Myytti: Yksityinen on aina julkista tehokkaampi ======

>//Terveydenhuoltotutkimuksen professori Keskimäen mukaan ei ole mitään näyttöä siitä, että julkisessa terveydenhuollossa palveluiden tuottaminen olisi tehottomampaa kuin yksityisellä.//(([[https://yle.fi/a/74-20027115|Yle Uutiset 25.4.2023]]))

===== Terveydenhuolto =====

==== Yhdysvaltojen terveydenhoitojärjestelmä on katastrofi ====

//Katso [[Terveydenhoito Yhdysvalloissa]]//

==== Suomen sosiaali- ja terveysjärjestelmä oli 2018 maailman tehokkaimpia ====

Sote-palvelut tuotetaan Suomessa myös suhteellisen edullisesti, mutta silti laadukkaasti. 

Vuonna 2018 arvostetussa Lancet-tiedelehdessä julkaistun tutkimuksen(([[https://doi.org/10.1016/S0140-6736(18)30994-2|Fullman ym. (2018)]])) mukaan Suomen julkisesti rahoitettu terveydenhuolto on laadun ja saatavuuden osalta maailman paras yhdessä Islannin, Norjan, Alankomaiden, Luxemburgin, Sveitsin ja Australian kanssa. Näiden maiden välillä ei ollut tilastollisesti merkittävää eroa hoidon tulosten suhteen. Suomen terveydenhuolto on viime vuosina kuitenkin parantanut tuloksiaan näistä kärkimaista eniten.(([[https://doi.org/10.1016/S0140-6736(18)30994-2|Fullman ym. (2018)]])),(([[https://www.sttinfo.fi/tiedote/suomen-terveydenhuoltojarjestelma-maailman-paras?publisherId=23980819&releaseId=68770285|STT 27.6.2018]]))

Toisen, myöskin vuonna 2018 Lancetissa julkaistun tutkimuksen(([[https://doi.org/10.1016/S0140-6736(18)30697-4|Dieleman ym. (2018)]])) mukaan Sveitsi, Islanti ja Suomi pärjäävät terveydenhuollon laadun ja oikeudenmukaisuuden osalta paremmin kuin muut maat maailmassa. Suomessa terveydenhuolto maksaa yhteisistä varoista henkilöä kohden 3300 dollaria vuodessa. Tämä on noin 10 prosenttia vähemmän kuin Islannissa ja 40 prosenttia vähemmän kuin Sveitsissä.(([[https://doi.org/10.1016/S0140-6736(18)30697-4|Dieleman ym. (2018)]])) (([[https://www.sttinfo.fi/tiedote/suomen-terveydenhuoltojarjestelma-maailman-paras?publisherId=23980819&releaseId=68770285|STT 27.6.2018]]))

Kalleinta hoito on Yhdysvalloissa, yli 8000 dollaria henkilöä kohden. Hinta ei kuitenkaan takaa laatua. Tutkijoiden kehittämät terveydenhuollon laatumittarit kertovat, että summalla saavutetaan vain 70 prosenttia Suomen terveydenhuollon tuloksista. Pelkkä rahan syytäminen terveydenhuoltoon ei siis riitä, ja USA onkin terveydenhuollon laatu- ja saavutettavuusasteikossa Tsekin tasavallan jälkeen sijalla 29.(([[https://doi.org/10.1016/S0140-6736(18)30697-4|Dieleman ym. (2018)]])) (([[https://www.sttinfo.fi/tiedote/suomen-terveydenhuoltojarjestelma-maailman-paras?publisherId=23980819&releaseId=68770285|STT 27.6.2018]]))

Tutkimuksen(([[https://doi.org/10.1016/S0140-6736(18)30697-4|Dieleman ym. (2018)]])) mukaan terveydenhuoltoon laitetusta rahasta saadaan paras tulos, kun rahoitus- ja terveydenhuoltojärjestelmää johdetaan ja hallinnoidaan luotettavasti niin paikallisesti kuin valtakunnallisestikin.(([[https://doi.org/10.1016/S0140-6736(18)30697-4|Dieleman ym. (2018)]])) (([[https://www.sttinfo.fi/tiedote/suomen-terveydenhuoltojarjestelma-maailman-paras?publisherId=23980819&releaseId=68770285|STT 27.6.2018]]))

====== Lähteet ======

===== Tutkimuksia ======

Dieleman, J. L., ym. (2018). Trends in future health financing and coverage: Future health spending and universal health coverage in 188 countries, 2016–40. //The Lancet//, 391(10132), 1783–1798. [[https://doi.org/10.1016/S0140-6736(18)30697-4|https://doi.org/10.1016/S0140-6736(18)30697-4]]

Fullman, N., ym. (2018). Measuring performance on the Healthcare Access and Quality Index for 195 countries and territories and selected subnational locations: A systematic analysis from the Global Burden of Disease Study 2016. //The Lancet//, 391(10136), 2236–2271. [[https://doi.org/10.1016/S0140-6736(18)30994-2|https://doi.org/10.1016/S0140-6736(18)30994-2
]]

===== Uutisia ======

[[https://www.sttinfo.fi/tiedote/suomen-terveydenhuoltojarjestelma-maailman-paras?publisherId=23980819&releaseId=68770285|STT 27.6.2018: Suomen terveydenhuoltojärjestelmä maailman paras.]]

[[https://yle.fi/a/74-20027115|Yle Uutiset 25.4.2023:]] //Professorit tarttuisivat rohkeasti ”pyhiin lehmiin” – näin asiantuntijat pelastaisivat julkiset terveyspalvelut.//

====== Katso myös ======


[[kayttajat:jmkorhonen:20-02-24 Miksi voitontavoittelu sopii paremmin teollisuuteen kuin terveyspalveluihin|Janne M. Korhonen 24.2.2020: Miksi voitontavoittelu sopii paremmin teollisuuteen kuin terveyspalveluihin?]]


===== Tälle sivulle viittaavat sivut =====

{{backlinks>.}}

===== Tunnisteet =====
{{tag>Myytit Talous Terveydenhuolto Artikkelit Suomi jmkorhonen 2023}}

//Viimeksi päivitetty: 28.9.2023//

[[:etusivu|Takaisin Etusivulle]]
